
A misztikus lovag

A misztikus lovag
Bábszínházi elemek Georges Méliès filmművészetében
Dolgozatomban Méliès filmjeinek színházi és bábszínházi vetületeit teszem elemzésem tárgyává. Rendszerbe foglalom a filmekben megjelenő vizuális jeleket (bűvésztrükköket, animációkat, tárgyjátékokat), abból a célból, hogy alkotásait új, bábos összefüggésbe helyezzem. Célom a speciális bábos látásmód, a bábszínházi stilizáció és a karneváli, mutatványos kontextus kimutatása Méliès filmjeiben.
Az a tézisem, hogy Georges Méliès a bábszínház elemeinek filmre való alkalmazásával nagy szerepet játszott a bábfilm kialakításában, amelyet a filmtörténeti szakirodalom nem ismer el eléggé. Dolgozatom újdonsága, hogy visszahelyeztem Mélièst az őt megillető helyére, tehát a bábfilm kialakulásának elősegítői közé, valamint művein keresztül az attrakció mozijában eddig még ki nem mutatott, bábszínházi komponenst is definiálom.
Témám aktualitását abban látom, hogy a kortárs színház egyre gyakrabban él a bábos stilizáció eszközével és Méliès különböző művészeti eszközöket fuzionáló látásmódját is mind jobban magáévá teszi.



